Kot ministra v jugoslovanskih vladah, SLS-ova vodja Korošec in Kulovec sta močno zagovarjala zbližanje z nacistično Nemčijo in potem tudi Trojni pakt. 25. marca 1941 je Kraljevina Jugoslavija pristopila k Trojnemu paktu. Pomembno vlogo pri organiziranju demonstracij proti paktu je odigrala tudi zdesetkana KPJ. V odziv na to so nekateri zahodnim zaveznikom naklonjeni jugoslovanski častniki 27. marca izvedli državni udar. Jugoslavija se je izkazala za nezanesljivega zaveznika, zato jo je Adolf Hitler že istega dne sklenil zasesti.